钦定古今图书集成/明伦汇编/氏族典/第067卷 > 朱忠亮
## 钦定古今图书集成/明伦汇编/氏族典/第067卷 > 朱忠亮

按《唐书朱忠亮传》：“忠亮，字仁辅，汴州浚仪人。举明经
不中，往事昭义节度使薛嵩为裨将，屯普润，开田峙
粮，以功擢太子宾客。朱泚乱，率麾下四十骑至奉天，
封东阳郡王，为定难功臣。扈狩梁州，为贼钞获，系长
安狱。贼平，李晟释之，奏隶本军，累迁定平军使。宪宗
立，加御史大夫，授泾原四镇节度使。本名士明，至是”
赐今名。有劳封丹阳。卒，赠尚书右仆射，谥曰“灵。”